مهدیِ صاحبْزمانین بیر غم عظماسی وار
گوزلری یاشلی، دیلینده ذکر واویلاسی وار
صون نَفَسلرده دوتوب یوز قبلیه ساری حَسَن
گه دیور یامهدی گاهی ذکر یازهراسی وار
زهریله مسموم اولوبدور چون امام عسکری
اهلبیتون سامرا شهرینده بزم یاسی وار
شیعهده اولدی شریک غم امام عصرینه
اگنینه قاره گیوبدور اشک و آه و واسی وار
وئرمگه باش ساقلیقی ئوز دلبر و دلدارینه
دائما دیلده شعار ناب و پُراحساسی وار
مهدیجان باشون ساق اولسون غم یئمه چون شیعهنون
هرمکاندا کربلا، هر گونده عاشوراسی وار
ثبت و ضبط ایلر یقیناً بیریا خدمتلری
قائم آل عبانین دیدهٔ بیناسی وار
(فیضیا) یوخدور غمی بو دهریده هر کیمسهنین
یوسف زهرا کیمین بیر شاه بیهمتاسی وار
مرحبا پس شیعیان مرتضا اقبالینه
حضرت مهدی کیمین مولاسی وار، آقاسی وار
- شنبه
- 24
- آبان
- 1399
- ساعت
- 19:29
- نوشته شده توسط
-
یوسف اکبری
azb_Arab azb_Arab azb_Arab pes_Arab pes_Arab azb_Arab pes_Arab azb_Arab azb_Arab pes_Arab pes_Arab azb_Arab prs_Arab azb_Arab azb_Arab azb_Arab pes_Arab azb_Arab pes_Arab unk azb_Arab unk ace_Arab unk prs_Arab unk urd_Arab